Koreen Invastimentii Godina Shawwa Kaabaas murtii boordii bu’uura godhachuun xalayaa Lakk G-6/89/342/1 gaafa guyyaa 06/01/2001 barreeffameen Waajira Poolisii aanaa Barah deeggarsa gaafatullee murtichi hanga yoonaatti hojii irra ooluu hindandeenye. Rakkoowwan akkanaa kun bal’inaan kan uumaman yoo ta’e murtiiwwan qaamolee invastimentii naannichaa sadarkaa sadarkaan jiran dabarsan hojii irra ooluu waan hindandeenyeef amantaan invastarootni murtii qaamolee kanaa irratti qaban laafuu waan danda’uuf , sababa kanaanis sochiin invastimentii naannichaas duubatti harkifachuu waan danda’uuf murtiiwwan qaamoleen invastimentii naannichaa dabarsan hojii irra oolchuuf poolisiin deeggarsa kan gaafatamu yoo ta’e itti dhimmamuudhaan miira itti gaafatamummaa qabuun deebii kennuutu irraa eegama.